CELEX: 62018CA0833
Language: el
Date: 2020-06-11 00:00:00
Title: Υπόθεση C-833/18: Απόφαση του Δικαστηρίου (πέμπτο τμήμα) της 11ης Ιουνίου 2020 [αίτηση του Tribunal de l’entreprise de Liège (Βέλγιο) για την έκδοση προδικαστικής αποφάσεως] — SI, Brompton Bicycle Ltd κατά Chedech/Get2Get (Προδικαστική παραπομπή – Πνευματική και βιομηχανική ιδιοκτησία – Δικαίωμα πνευματικής ιδιοκτησίας και συγγενικά δικαιώματα – Οδηγία 2001/29/ΕΚ – Άρθρα 2 έως 5 – Πεδίο εφαρμογής – Χρηστικό αντικείμενο – Έννοια του «έργου» – Προστασία των έργων με δικαίωμα πνευματικής ιδιοκτησίας – Προϋποθέσεις – Σχήμα προϊόντος απαραίτητο για την επίτευξη τεχνικού αποτελέσματος – Πτυσσόμενο ποδήλατο)

17.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/9
            
         
      Απόφαση του Δικαστηρίου (πέμπτο τμήμα) της 11ης Ιουνίου 2020 [αίτηση του Tribunal de l’entreprise de Liège (Βέλγιο) για την έκδοση προδικαστικής αποφάσεως] — SI, Brompton Bicycle Ltd κατά Chedech/Get2Get
      (Υπόθεση C-833/18) (1)
      
      (Προδικαστική παραπομπή - Πνευματική και βιομηχανική ιδιοκτησία - Δικαίωμα πνευματικής ιδιοκτησίας και συγγενικά δικαιώματα - Οδηγία 2001/29/ΕΚ - Άρθρα 2 έως 5 - Πεδίο εφαρμογής - Χρηστικό αντικείμενο - Έννοια του «έργου» - Προστασία των έργων με δικαίωμα πνευματικής ιδιοκτησίας - Προϋποθέσεις - Σχήμα προϊόντος απαραίτητο για την επίτευξη τεχνικού αποτελέσματος - Πτυσσόμενο ποδήλατο)
      (2020/C 271/12)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal de l’entreprise de Liège
      
         Διάδικοι στην υπόθεση της κύριας δίκης
      
      SI, Brompton Bicycle Ltd
      
         κατά
      
      Chedech/Get2Get
      
         Διατακτικό
      
      Τα άρθρα 2 έως 5 της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, έχουν την έννοια ότι η προστασία δυνάμει του προβλεπόμενου από τις εν λόγω διατάξεις δικαιώματος πνευματικής ιδιοκτησίας καλύπτει προϊόν του οποίου το σχήμα είναι, τουλάχιστον εν μέρει, απαραίτητο για την επίτευξη τεχνικού αποτελέσματος, εφόσον το προϊόν αυτό είναι πρωτότυπο έργο που έχει προκύψει από πνευματική δημιουργία, υπό την έννοια ότι, μέσω του συγκεκριμένου σχήματος, ο δημιουργός του εξέφρασε τη δημιουργική ικανότητά του με πρωτότυπο τρόπο, πραγματοποιώντας ελεύθερες και δημιουργικές επιλογές ώστε το επίμαχο σχήμα να αντανακλά την προσωπικότητά του, ζήτημα το οποίο πρέπει να ελεγχθεί από το αιτούν δικαστήριο, λαμβανομένων υπόψη όλων των στοιχείων που ασκούν επιρροή στη διαφορά της κύριας δίκης.
      
         (1)  ΕΕ C 82 της 4.3.2019.